Diari Oficial de la Generalitat Valenciana


Sumari del DOGV 3160, del 13-01-1998 (1998/236)

DECRET 314/1997, de 24 de desembre, del Govern Valencià, pel qual accepta la cessió gratuïta de la propietat de l'immoble de 7.800m2 de superfície, situat a la partida Les Foietes de Benidorm, destinat a centre d'especialitats, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/314/dof/vci/html**

### Dades del document

Número de DOGV
:   3160

Data del DOGV
:   13-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/236


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 314/1997, de 24 de desembre, del Govern Valencià, pel qual accepta la cessió gratuïta de la propietat de l'immoble de 7.800m2 de superfície, situat a la partida Les Foietes de Benidorm, destinat a centre d'especialitats, realitzada per l'ajuntament d'aquest municipi. [1998/X236]
  
L'Ajuntament de Benidorm, en la sessió plenària del dia 27 de maig de 1996, acordà la cessió gratuïta a la Generalitat Valenciana de la propietat de l'immoble situat a la partida de Les Foietes de Benidorm, propietat de l'ajuntament. Mitjançant acord adoptat en sessió plenària del dia 20 de desembre de 1997, es corregeix l'errada detectada en la superfície de l'immoble i es concreta en 7.800m2.
  
La cessió es realitza amb la finalitat determinant que s'hi construesca un centre d'especialitats.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 24 de desembre de 1997,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Benidorm, de l'immoble de 7.800m2 de superfície, situat a la partida Les Foietes, que confronta: nord, urbanització Barceló; sud, parcel·la de la mateixa procedència; est, resta de la finca destinada a carrer en projecte i a carrer en projecte per a vianants, i oest, urbanització Barceló.
  
Aquesta finca es troba inscrita en el Registre de la Propietat de Benidorm, u, tom 816, llibre 424, foli 207, finca 37.992.
  
Article 2
  
La cessió gratuïta efectuada per l'Ajuntament de Benidorm es fa amb la condició de destinar l'immoble a la construcció d'un centre d'especialitats.
  
Article 3
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
Conselleria d'Agricultura i Medi Ambient


Còpia Permalink ELI